**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՔԱՂԱՔԱՑԻԱԿԱՆ ԿԱՑՈՒԹՅԱՆ ԱԿՏԵՐԻ ԳՐԱՆՑՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

Հոդված 1**.** «Քաղաքացիական կացության ակտերի մասին» 2021 թվականի հունվարի 19-ի ՀՕ-66-Ն Օրենքի (այսուհետ` Օրենք) 3-րդ հոդվածի 1-ին մասի 16-րդ կետից հետո լրացնել 17-րդ կետ` հետևյալ բովանդակությամբ.

«17) Մեռելածին`մահացած ծնված պտուղ, որը ծնվելուց հետոչի շնչում կամ չի ցուցաբերում կյանքի որևէ այլ նշան` ինչպիսիք են սրտխփոցը, պորտալարի անոթազարկը կամ կամային մկանների ակնհայտ շարժումները:»

Հոդված 2. Օրենքի 22-րդ հոդվածի 4-րդ և 9-րդ մասերում «սոցիալական աջակցության բնագավառում Կառավարության լիազորած պետական մարմնում չընդգրկված և կառավարման ոլորտից դուրս գործող տարածքային մարմնի» բառերը փոխարինել «միասնական սոցիալական ծառայության տարածքային կենտրոնի» բառերով:

Հոդված 3. Օրենքի 26-րդ հոդվածը շարադրել հետևյալ խմբագրությամբ.

«Հոդված 26. Մեռելածնի ծննդի պետական գրանցումը

 1. Մեռելածնի ծննդի պետական գրանցման համար հիմք է բժշկական կազմակերպության կամ բժշկի տված՝ պերինատալ մահվան մասին սահմանված ձևի փաստաթուղթը:

2. Մեռելածնի ծննդի մասին դիմումը ներկայացնելու պարտականությունը կրում է (են)՝

1) մեռելածնի ծնողը (ծնողները).

2) բժշկական կազմակերպությունը, որտեղ մեռելածնությունը տեղի է ունեցել, եթե

ա. մեռելածնի ծնողը (ծնողները) մեռելածնության պահից մեկամսյա ժամկետում չի (չեն) դիմում բժշկական կազմակերպություն՝ պերինատալ մահվան մասին սահմանված ձևի փաստաթուղթ**ը** ստանալու համար,

բ. մեռելածնի ծնողին պերինատալ մահվան մասին սահմանված ձևի փաստաթուղթը տրամադրելուց հետո մեռելածնության օրվանը հաջորդող մեկամսյա ժամկետում մեռելածնի ծննդի պետական գրանցումը բացակայում է:

3. Մեռելածնության վերաբերյալ կատարվում է ծննդի պետական գրանցում: Ծննդի մասին պետական վկայական չի գեներացվում:

4. Մեռելածնի մահվան պետական գրանցում չի կատարվում, ծննդի մասին պետական գրանցման մեջ նշվում է՝ «Ծնվել է մահացած»:»

5. Պերինատալ մահվան մասին սահմանված ձևի փաստաթղթում նշված մեռելածնի ծնող հանդիսացող անձի` www.e-citizen.am պաշտոնական կայքի, ինչպես նաև դիմողի տրամադրած էլեկտրոնային փոստի հասցեներին ուղարկվում է մեռելածնի ծննդի պետական գրանցման մասին տեղեկանք:»

Հոդված 4. Օրենքի 28-րդ հոդվածի 1-ին մասի 5-րդ կետում երկու անգամ նշված «մահացած ծնված երեխայի» բառերը փոխարինել «մեռելածնի» բառով:

Հոդված 5. Օրենքի 61-րդ հոդվածի 4-րդ մասից հետո լրացնել 5-րդ, 6-րդ և 7-րդ մաս հետևյալ խմբագրությամբ.

 «5. Հետծննդյան 28 օրերի ընթացքում մահացած երեխայի մահվան մասին դիմումը ներկայացնելու պարտականությունը կրում է (են)՝

1) երեխայի ծնողը (ծնողները).

2) բժշկական կազմակերպությունը, որտեղ երեխան մահացել է`

ա. երեխայի մահվան գրանցումը և/կամ հուղարկավորությունը ստանձնող չլինելու դեպքում (նաև 28 օրականից մեծ հասակում մահերի դեպքում),

բ. ծնողի կողմից հուղարկավորությունը ստանձնելու և պերինատալ մահվան կամ մահվան մասին սահմանված ձևի փաստաթուղթը ստանալուց հետո մահվանը հաջորդող մեկամսյա ժամկետում մահը գրանցված չլինելու դեպքում:

6. Երեխայի մահվան պետական գրանցումը բժշկական կազմակերպության կողմից իրականացվելու դեպքում գրանցում է նաև երեխայի ծնունդը, եթե երեխայի մահվան մասին դիմումը ներկայացնելու պահին ծնունդը գրանցված չէ:

7. Ծննդի և մահվան ակտերի գրառումների հիման վրա տրվում է միայն երեխայի մահվան վկայական:»

Հոդված 6. Օրենքի 61-րդ հոդվածի 3-րդ մասի 1-ին կետի և 63-րդ հոդվածի 1-ին մասի 1-ին կետի «քաղաքացիությունը,» բառից հետո լրացնել «կրթությունը, աշխատանքի վայրը, զբաղմունքը,» բառերը:

 Հոդված 7. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: